title: "Manertaalsriad"
text: "Di Manertaalsriad saat ham f\u00f6r a intresen faan a schauer ual manertaalen an fulken uun Schiisklun iin. Det san a D\u00e4\u00e4nsken uun S\u00fc\u00fcdschleswig, a Sorben uun a Lausitz, a Nuurd- an Uastfresken, an a Roma. Jo haa arke juar tumanst tau fersaamlangen.\n\nDi Riad as 2005 gr\u00fcnjlaanj wurden. F\u00f6r det werk sat uun Berlin det Manertaalsekretariat. Hat werket m\u00e4 a Bundesdai an't Bundesregiarang tuup.\n\nM\u00e4fulgern \nUun a manertaalsriad sat fertreedern faan:\n Sydslesvigsk Forening\n Sydslesvigsk V\u00e6lgerforening\n Domowina\n Fresk Riad\n Seelter Buund\nDet san leewen a f\u00f6\u00f6rsatern an tau fertreedern muar.\n\nApgoowen \n Det gongt f\u00f6\u00f6raal diaram, dat a manertaalen m\u00e4en\u00f6\u00f6der ferbinjang hual. \n So \u00fcs uun Schleswig-Holstian an Brandenburg skal uk uun't Gr\u00fcnjgesets faan Schiisklun en artiikel m\u00e4 iin, di a manertaalen ufseekert.\n Di Riad paaset \u00fc\u00fcb, dat a reegeln faan't Europeesk Manertaals-Charta uun Schiisklun iinh\u00e4\u00e4len wurd. \n Hi komert ham am en finansiel ufseekrang faan sin werk.\n Di Riad sat uun a biriad faan't Bundessteed jin Diskriminiarang.\n Hi werket m\u00e4't F\u00f6deralistisk Union faan Europeesk Manertaalen (FUEV/FUEN) tuup.\n Uun Flensborag skal en H\u00fcs faan an f\u00f6r a Manertaalen apbaud wurd.\n\nLuke uk diar \n Amtelk w\u00e4\u00e4bsteed\n Manertaalen\n\nPolitiik\nFriislon"